JEGYZŐKÖNYV

Délegyháza Község Önkormányzat Polgármesterének 2021. május 12-én hozott döntéseiről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A veszélyhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pontok vonatkozásában döntött:

1. **Javaslat Dunavarsányi Szennyvíztisztító Telep intenzifikálására**
2. **Háziorvosi körzetekről szóló rendelet módosítása az új gyermekorvosi körzet kialakításával kapcsolatosan**

1. Délegyháza Község Önkormányzatának Polgármestere az első napirendi pont vonatkozásában a következő határozatokat hozta:

**61/2021. (V.12.) számú képviselő-testületi határozat**

**Délegyháza Község Önkormányzatának Polgármestere a 27/2021. (I.29.) Korm. rendelet alapján a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva**

1. **a Dunavarsányi Szennyvíztisztító Telep (2336 Dunavarsány, 036/61 hrsz) elsődleges intenzifikálásának tárgyában a Veolia Zrt. árajánlatát elfogadja;**
2. **hozzájárul, hogy az a) pont szerinti tárgyban a szerződést a Dunavarsány és Térsége Önkormányzati Szennyvíztársulás (2336 Dunavarsány, Kossuth Lajos utca 18.) megkösse;**
3. **az a) pont szerinti tárgyban a pénzügyi fedezetet bruttó 628.016 forint összeg erejéig a 2021. évi költségvetés terhére, annak átcsoportosításával biztosítja, a további szükséges intézkedést megteszi.**

**Határidő: azonnal**

**Felelős: Elnök**

2. Délegyháza Község Önkormányzatának Polgármestere a második napirendi pont vonatkozásában a következő rendeletet alkotta:

**Délegyháza Község Önkormányzat Képviselő-testülete**

**4/2021.(V.12.) önkormányzati rendelete**

**az egészségügyi alapellátások körzeteiről szóló 8/2003.(IV.23.) önkormányzati rendelet módosításáról**

Délegyháza Község Önkormányzatának Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában, és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva a következőket rendeli el:

**1. §**

(1) Az egészségügyi alapellátások körzeteiről szóló 8/2003. (IV. 23.) önkormányzati rendelet 2. § (1) bekezdése helyébe a következő rendelkezés lép:

„(1) Délegyháza község közigazgatási területén kettő háziorvosi körzet működik területi ellátási kötelezettséggel felnőtt körzetként. Az I. és II. számú háziorvosi körzethez tartozó közterületek jegyzékét e rendelet 2. melléklete tartalmazza.”

(2) Az egészségügyi alapellátások körzeteiről szóló 8/2003. (IV. 23.) önkormányzati rendelet 2. §-a a következő (1a) bekezdéssel egészül ki:

„(1a) Az Önkormányzat közigazgatási területén egy házi gyermekorvosi körzet működik területi ellátási kötelezettséggel. A házi gyermekorvosi körzet Délegyháza község teljes közigazgatási területére kiterjed.”

**2. §**

Ez a rendelet 2021. május 17-én lép hatályba.

Délegyháza, 2021. május 12.

k.m.f.

dr. Riebl Antal dr. Molnár Zsuzsanna

polgármester jegyző